Evenai
Evenai, seniau dar vadinti lamutais – Rytų Sibiro tauta, gimininga evenkams. Populiacija siekia ~19 tūkst. žmonių. Gyvena Jakutijoje (11 657), Magadano srityje (2527), Kamčiatkos krašte (1779), Čiukotkoje (1407), Chabarovsko krašte (1272). Be to, 104 evenai dar gyvena Ukrainoje.[neveikianti nuoroda] Kalba tungusų-mandžūrų šeimai priklausančia evenų kalba. Tikintieji daugumoje pravoslavai, nors išlikę šamanizmo elementų. Tradiciniai verslai – medžioklė, žvejyba, elnininkystė.